wickkiey/tamil-wikipedia-chunked huggingface dataset:
# வெஸ்ட்வொர்ல்டு (தொலைக்காட்சித் தொடர்)

## கதாப்பாத்திரங்கள்

- இவான் ரசேல் வூட் - டொலோரெசு அபெர்னாத்தி ஆக, பூங்காவில் இருக்கும் மிகப்பழைய ஹோஸ்ட் ஆவார். விவசாயியின் மகளாக இருந்த டொலோரெசு, தனது வாழ்க்கை முழுதும் ஒரு மிகப்பெரிய பொய் என்று கண்டறிகிறார்.
- தாண்டி நியூட்டன் - மேவ் மில்லே ஆக, ஒரு ஹோஸ்ட் ஆவார். ஸ்வீட்வாட்டரின் விபசார விடுதியுனை நடத்துபவராக அமைக்கப்பட்டுள்ளார். ஆனால் இவரது முந்தைய அமைப்பின் நினைவுகள் இவருக்கு திரும்ப வர உயிர்ப் பெறுகிறார்.
- ஜெப்ரி ரைட் - பெர்னார்டு லோவ், வெஸ்ட்வொர்ல்டின் நிரலாக்க பிரிவின் தலைவர் மற்றும் செயற்கை அறிவு மென்பொருளின் நிரலாக்கர். வெஸ்ட்வொர்ல்டின் இணை நிறுவனர் அர்னால்ட் வெப்ப்ர் ஆகவும் ரைட் சித்தரிக்கிறார்.
- ஜேம்ஸ் மார்ஸ்டன் - டெட்டி பிளட் ஆக, ஒரு ஹோஸ்ட் ஆவார். டொலோரெசுவுடன் தனது காதலைப் புதுப்பிக்க ஸ்வீட்வாட்டரிக்கு வருகிற துப்பாக்கி வீரர் ஆக அமைக்கப்பட்டுள்ளார்.
- டெஸ்சா தாம்ப்சன் - சார்லொட் ஹேல், டெலோஸ் நிறுவனத்தின் நிருவாக குழுவின் நிர்வாக இயக்குநர் ஆவார். இந்த நிர்வாக குழு வெஸ்ட்வொர்ல்டு மற்றும் பிற பூங்காக்களினை மேற்பார்வையிடுகிரது.
- இன்கிறிட் போல்ஸ் பெர்தால் - ஆர்மிசுடைசு ஆக, ஒரு ஹோஸ்ட் ஆவார். அவர் ஒரு மிருகத்தனமான மற்றும் இரக்கமற்ற கொள்ளைக்காரர், மற்றும் ஹெக்டர் எஸ்கடனின் கும்பலின் உறுப்பினர்.
- லூக் ஹெம்ஸ்வர்த் - அஷ்லீ ஸ்டப்சு ஆக. வெஸ்ட்வொர்ல்டு பூங்காவின் பாதுகாவலர்..
- சைமன் குவாட்டர்மன் - லீ சைசுமோர் ஆக, வெஸ்ட்வொர்ல்டின் கதை இயக்குநர்.
- ஆஞ்செலா சரஃப்யான் - கிளமன்டைன் பென்னிஃபெதர் ஆக, ஒரு ஹோஸ்ட் ஆவார். மேவ்வின் விபசார பெண்களில் ஒருவராக அமைக்கப்பட்டுள்ளார்.
- சேனன் வுட்வர்டு - எல்சி ஹூக்ஸ் ஆக, டெலோஸ்சின் நிரலாக்க குழுவின் நட்சத்திர பணியாளி ஆவார்.
- அந்தோணி ஹோப்கின்ஸ் - ராபர்ட் ஃபோர்டு ஆக, பூங்காவினை நிறுவியர்களில் ஒருவர் ஆவார். வெஸ்ட்வொர்ல்டு பூங்காவின் இயக்குநர் ஆவார்.
- கிளிஃப்டன் காலின்சு சூனியர் - லாரன்சு / எல் லாசோ ஆக, ஒரு ஹோஸ்ட் ஆவார்.
- சிம்மி சிம்ப்சன் - வில்லியம் ஆக, வெஸ்ட்வொர்ல்டு பூங்காவிற்கு வருகை தரும் விருந்தாளி. முதலில் விருப்பமில்லாமல் இருந்த வில்லியம் பின்னர் பூங்காவின் ரகசியங்களை கண்டறிகிறார். (சீசன் 1–தற்காலம்) டொலோரெஸ்சின் தந்தை. (சீசன் 2–தற்காலம், சீசன் 1 இல் சில எபிசோடுகளில்)
- பிராடுபோர்டு டேடம் - முதல் சீசனில் அசல் அபெர்னாத்தி செயல்யிழக்கப்பட்ட பிறகு பீட்டர் அபெர்னாத்தி ஆக நடித்துள்ளார்
- தலூலா ரைலி - ஆஞ்செலா ஆக, ஒரு ஹோஸ்ட் ஆவார். பூங்காவிற்கு வருகை தருவோர்களை வரவேற்பவர். (சீசன் 2, இடைவிட்டு சீசன் 1)
- குசுடாஃப் ஸ்கார்ஸ்கார்டு - கார்ல் ஸ்டிராண்டு ஆக, டெலோஸ்சின் செயல்பாட்டுத் தலைவர் ஆவார். (சீசன் 2)
- காட்ஜா ஹெர்பர்சு - எமிலி கிரேசு ஆக, பிரித்தானிய ராஜ் பூங்காவின் ஒரு விருந்தாளி ஆவார். ஹோஸ்டுகளின் எழுச்சியின் போது வெஸ்ட்வொர்ல்டுயிற்கு தப்பித்தார். (சீசன் 2–தற்போது)
- சான் மெக்கிளமொன் - அகிசெடா ஆக, ஒரு கோஸ்டு நேசன் பெரியவர். (இரண்டாம் சீசன் – தற்காலம்)
- ஆரோன் பவுல் - கேலப் ஆக, ஒரு கட்டுமானப் பணியாளர். (மூன்றாம் சீசன்)  
பல்வேறு நடிகர்கர் மூன்றாம் சீசனில் சேர உள்ளனர்.
# வெஸ்ட்வொர்ல்டு (தொலைக்காட்சித் தொடர்)

## தயாரிப்பு

### உருவாக்கம்

, இவர் எழுதி இயக்கிய வெஸ்ட்வொர்ல்டு திரைப்படத்தின் அடிப்படையிலேயே இத்தொடர் தயாரிக்கப்பட்டது.]]  
ஆகத்து 31, 2013 அன்று, நோலன், ஜாய், ஜே. ஜே. ஏபிரகாம்சு, ஜெர்ரி வெயின்டிரவுப் மற்றும் பிரையன் பர்க் ஆகியோர் நிர்வாகத் தயாரிப்பாளர்களாக ஒரு தொலைக்காட்சித் தொடரினை தயாரிக்கப்போவதாக எச்பிஓ அறிவித்தது.  
எழுத்தாளர்கள் மற்றும் தயாரிப்பாளர்களால் இக்கதை ஐந்து சீசன்களுக்கு எழுதப்பட்டுள்ளது என்று அறிவிக்கப்பட்டுள்ளது.  
நவம்பர் 2016, எச்பிஓ இத்தொடரினை இரண்டாம் சீசனிற்கு புதுப்பித்தது. ஏப்ரல் 22, 2018 அன்று இரண்டாம் சீசன் வெளிவந்தது. மே 1, 2018 அன்று மூன்றாம் சீசனிற்கு புதுப்பிக்கப்பட்டு, தயாரிப்பு ஏப்ரல் 2019 இல் துவங்கியது. இந்த சீசன் மார்ச்சு 15, 2020 அன்று வெளியானது. ஈஸ்ட்மேன் கோடாக் திரைப்பட திரையில் திரைப்பிடிப்பு செய்யப்பட்டது. இது டிஜிட்டலிற்கு மாற்றப்பட்டு திருத்தப்பட்டு எச்பிஓவிற்கு த்ரப்பட்டது. வார்னர் புரோஸ். இற்கு பரணிட ஒரு பிரதி வழங்கப்பட்டது.
# வெஸ்ட்வொர்ல்டு (தொலைக்காட்சித் தொடர்)

## தயாரிப்பு

### இசை

இத்தொடரிற்கு இசையமத்துள்ளார்.]]  
இந்த தொலைக்காட்சிதொடரின் இசை ரமீன் ஜவாடியால் இசையமைக்கபட்டது. ஜோனதன் நோலனின் *பெர்சன் ஆப் இன்ட்ரெஸ்ட்* தொலைக்காட்சித்தொடரினையும் இவரெ இசையமைத்தார் . இத்தொடரின் இசைத்தட்டு திசம்பர் 5, 2016 அன்று வெளியிடப்பட்டது.  
கான்யே வெஸ்ட், த ரோலிங் ஸ்டோன்ஸ், ஏமி வைன்ஹவுஸ் ஆகியோரின் பாடல்களை பியானோ மற்றும் கித்தார் ஆகிய இசைக்கருவிகளுக்கு மாற்றப்பட்டு இத்தொடரிற்கு பயன்படுத்தப்பட்டுள்ளது. இதற்கு $15,000 முதல் $55,000 வரை செலவிடப்பட்டது. இது பூங்காவின் செயற்கைத்தனத்தினை பார்வையாளர்களுக்கு காட்ட பயன்படுத்தப்படுள்ளதாக இசையமைப்பாளர் ஜவாடி தெரிவித்தார்.
# வெஸ்ட்வொர்ல்டு (தொலைக்காட்சித் தொடர்)

## வெளியீடு

### ஒளிபரப்பு

பத்து எபிசோடுகளைக் கொண்ட முதல் சீசனின் முதல் எபிசோடு வட அமெரிக்கா மற்றும் ஆத்திரேலியாவில் அக்டோபர் 2, 2016 அன்று ஒளிபரப்பானது. ஐக்கிய அமெரிக்காவில் எச்பிஓவிலும், கனடாவில் எச்பிஓகனடாவிலும், இலத்தீன் அமெரிக்காவில் எச்பிஓ இலத்தீன் அமெரிக்காவிலும், ஐக்கிய இராச்சியம் மற்றும் அயர்லாந்தில் ஸ்கை அட்லாந்திக்கிலும்  
ஐக்கிய அமெரிக்காவில் முதல் சீசனின் இரண்டாம் எபிசோடு எச்பிஓவில் அக்டோபர் 7&mdash;அன்று இரண்டு நாட்களுக்கு முன்னதாக ஒளிபரப்பானது. இது 2016 இல் ஐக்கிய அமெரிக்க குடியரசுத்தலைவர் பட்டிமன்றத்திற்காக மாற்றப்பட்டது.
# வெஸ்ட்வொர்ல்டு (தொலைக்காட்சித் தொடர்)

## வெளியீடு

### சந்தைப்படுத்தல்

*வெஸ்ட்வொர்ல்டு* ஒளிபரப்பிற்கு முன், எச்பிஓ தோற்ற மெய்ம்மை நிகழ்வுகளை நடத்தியது. தொற்று விளம்பர முறை இணையதள் நிகழ்வுகளையும் செய்தது.  
மார்ச்சு 2018 இல், இரண்டாம் சீசன் ஒளிபரப்பிற்கு முன்னால், எச்பிஓ வெஸ்ட்வொர்ல்டு நகரமான ஸ்வீட்வட்டரினை ஆஸ்டின் நகரம் அருகில் இரண்டு ஏக்கர் இடத்தில் கட்டியது.  
சனவரி 2020 நுகர்வு இலத்திரனியல் கண்காட்சியில், மூன்றாம் சீசனின் முன்னால், எச்பிஓ "இன்சைட்டு" நிகழ்வினை நடத்தியது.
# வெஸ்ட்வொர்ல்டு (தொலைக்காட்சித் தொடர்)

## வெளியீடு

### ஊடகங்கள்

*வெஸ்ட்வொர்ல்டின்* முதல் சீசன் (*தி மேஸ்* என்று குறியிடப்படுள்ளது) நீலக்கதிர் வட்டு, டிவிடி, மற்றும் 4கே புளூரேயில் நவம்பர் 7, 2017 அன்று வெளியானது. ஐக்கிய அமெரிக்காவில் 4கே புளூரேயில் வெளியான முதல் தொலைக்காட்சித் தொடர் இதுவே ஆகும். இரண்டாம் சீசன் (*தி டோர்*) நீலக்கதிர் வட்டு, டிவிடி, மற்றும் 4கே புளூரேயில் திசம்பர் 4, 2018 அன்று வெளியானது.
# வெஸ்ட்வொர்ல்டு (தொலைக்காட்சித் தொடர்)

## வரவேற்பு

### விமர்சகர்கள் வரவேற்பு

| சீசன் | விமர்சகர்கள் வரவேற்பு |
| --- | --- |  
இத்தொடரின் திரைபிடிப்பு, நடிப்பு மற்றும் கதையிற்காக விமர்சகர்களால் பெரிதும் பாராட்டப்பட்டது.
# வெஸ்ட்வொர்ல்டு (தொலைக்காட்சித் தொடர்)

## வரவேற்பு

### மதிப்பீடுகள்

ஐக்கிய அமெரிக்காவில் முதல் எபிசோடின் ஒளிபரப்பை 19.6 இலட்சம் பேர் பார்த்தனர், அதில் 8 இலட்சம் பேர் 18-49-வயதுடையவர்கள் ஆவர். இணையதள் ஒளிபரப்பினையும் சேர்த்து 33 இலட்சம் நபர்கள் கண்டுகளித்தனர். முதல் சீசனின் கடைசி எபிசோடினை முதல் ஒளிபரப்பில் 22 இலட்சம் நபர்கள் கண்டுகளித்தனர். இதன் மறு ஒளிபரப்பினை பார்த்தவர்களியும் சேத்து 35 இலட்சம் பேர் கண்டுகளித்தனர்.முதல் சீசனினை 120 இலட்சம் மக்கள் மொத்தமாக கண்டுகளித்தனர். இதனால் எச்பிஓ வின் அதிகம் கண்டுகளிக்கப்பட்ட முதல் சீசன் என்ற பெருமையினைப் பெற்றது. 2016 ஆம் ஆண்டில் பிட்டொரென்ட் இல் அதிகம் பதிவிறக்கம் செய்யப்பட்ட தொலைக்காட்சித் தொடர்களில் மூன்றாவது இடம் பெற்றது.
# வில்லெஸ்தென்னின் எங்கள் பெண்

வில்லெஸ்தென்னின் எங்கள் பெண் என்பது ஆசீர்வதிக்கப்பட்ட கன்னி மேரியை சிறப்பித்து கூறும் அடைமொழி சொற்றொடர் ஆகும்.  
இந்த அடைமொழிச் சொற்றொடர் லண்டனில் ஆங்லீகன்களாலும், கத்தோலிக்கர்களாலும் வணக்கப்படும் ஆசிர்வதிக்கப்பட்ட கன்னி மேரி சிலைகளுக்கும் படங்களுக்குமான சிறப்பு பெயர் ஆகும்.  
பொதுவாக, இந்த சிலைகள் இங்கிலாந்தில் மிட்ல்செக்ஸ் எனும் கிராமத்தில் வில்லென்சன் பகுதி மக்களாலும், வில்லென்சனுக்கு வரும் யாத்ரீகர்களாலும் ஆலயங்களிலும் வீடுகளிலும் பொது இடங்களிலும் வைத்து போற்றப்படுகிறது.
# கோல்வி குகைகள்

**கோல்வி குகைகள்** (**Kolvi Caves** or **Kholve Caves**), இந்தியாவின் மேற்கில் இராஜஸ்தான் மாநிலத்தின் கிழக்கே அமைந்த ஜாலாவார் மாவட்டத்தில் உள்ள கோல்வி கிராமத்தில் உள்ளது. இவகள் கோல்வி கிராமத்தில் உள்ள செந்நிறக் களிமண் பாறைகளில் குடையப்ட்ட பௌத்த தூபிகள் கொண்ட குகைகள் ஆகும். கோல்வி குகைகள் ஈனயானம் பௌத்த பிக்குகளுக்காக நிறுவப்பட்ட குடைவரைகள் ஆகும். Few caves have open or pillared verandah. கோல்வி குகைகளின் தூண்களில் கௌதம புத்தர் நின்ற நிலையில் தியானிக்கும் சிலைகள் செதுக்கப்பட்டுள்ளது. இக்குகைகளின் தூபிகள் மற்றும் புத்தர் சிலைகள் தொல்லியல் முக்கியத்துவம் வாய்ந்தது. கோல்வி கிராமத்தை சுற்றிலும் இதே போன்ற குடைவரைகள் காணப்படுவதால், இப்பகுதியில் பௌத்தப் பண்பாடு செழித்திருந்தது என அறியமுடிகிறது. இக்குகைகளை இந்தியத் தொல்லியல் ஆய்வகம் பராமரிக்கிறது.
# கோல்வி குகைகள்

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# வார்ப்புரு:Infobox bilateral relations

}} | Locator.}}}}|size=}|sizedefault=title=Map indicating locations of }} and }}}} | }}  
| header1 = Locator.}}}} |<tr>
<td></td>
<td></td>
</tr>
}}<tr>
<th scope=col>||size=x30px|2=}}}|}}}}</th>
<th scope=col>||size=x30px|2=}}}|}}}}</th>
</tr>  
| header3 =  
| label4 = }
| data4 = }  
| header5 =  
| label6 = } }
| data6 = } }
| decat = yes
}}<noinclude>  
</noinclude>
# அந்தியூர் செல்வராஜ்

அந்தியூர் செல்வராஜ் ஈரோடு மாவட்டத்தைச் சேர்ந்தவர்.1996-இல் அந்தியூர் சட்டசபை தொகுதியில் வெற்றிபெற்றார் .1996 முதல் 2001 வரை திமுக ஆட்சியில் கைத்தறி துறை அமைச்சராக இருந்தவர். திமுகவில் ஆதிதிராவிடர் நலக்குழுச் செயலாளராக உள்ளார். 2020 மார்ச் 26 யில் நடைபெறவுள்ள மாநிலங்களவை தேர்தலில் திமுக சார்பில் போட்டியிடவுள்ளார்.
திமுக ராஜ்யசபா எம்பியாக உள்ளார். தற்போது மாநில துணைப் பொதுச் செயலாளராக நியமிக்கப்பட்டுள்ளார்
# ஜெப்ரி ரைட்

**ஜெப்ரி ரைட்** (பிறப்பு: திசம்பர் 7, 1965) என்பவர் அமெரிக்க நாட்டு நடிகர் ஆவார். இவரது நடிப்புத்திறனுக்காக டோனி, கோல்டன் குளோப் விருது மற்றும் எம்மி விருதுகளை வென்றுள்ளார். இவர் 1990 ஆம் ஆண்டு முதல் ஜேம்ஸ் பாண்ட் படங்களாக கேசினோ ராயல் (2006), நோ டைம் டு டை (2021) போன்ற பல திரைப்படங்களில் மற்றும் எச்பிஓ தொலைக்காட்சித் தொடரான வெஸ்ட்வொர்ல்டு (2016) என்ற தொடரிலும் நடித்துள்ளார்.  
2021 ஆம் ஆண்டு முதல் மார்வெல் திரைப் பிரபஞ்ச இயங்குபடத் தொடரான வாட் இப்...? இல் 'வாட்சர்' என்ற கதாபாத்திரத்திலும், 2022 ஆம் ஆண்டில் டிசி வரைகதை மீநாயகன் திரைப்படமான தி பேட்மேன் என்ற படத்திலும் நடித்துள்ளார்.
# டெஸ்சா தாம்ப்சன்

**டெஸ்சா லின் தாம்ப்சன் ** (பிறப்பு அக்டோபர் 3, 1983) ஒரு ஐக்கிய அமெரிக்க நடிகை மற்றும் பாடகர் ஆவார். மார்வல் திரைப் பிரபஞ்சத்தின் *தோர்: ரக்னராக்* (2017) இல் நடித்துள்ளார்.  
2016 இலிருந்து எச்பிஓ தொலைக்காட்சித் தொடர் *வெஸ்ட்வொர்ல்டு* இல் நடித்து வருகிறார்.
# கடியா துங்கர் குகைகள்

**கடியா துங்கர் குகைகள்** (**Kadia Dungar Caves**) இந்தியாவின் குஜராத் மாநிலத்தின் பரூச் மாவட்டத்தில் உள்ள ஜாஸ்பூர் கிராமத்திற்கு அருகில் உள்ள கடியா துங்கர் மலையில் அமைந்த ஏழு பௌத்த குடைவரைகளின் தொகுதி ஆகும். இக்குகைகள் கிபி 1-2ஆம் நூற்றாண்டில் நிறுவப்பட்டதாகும். இக்குகைகளின் அடிவாரத்தில் செங்கற்கள் கொண்டு விகாரை நிறுவப்பட்டுள்ளது. மேலும் ஒரே கல்லில் செதுக்கப்பட்ட சிங்கச் சிற்பம் கொண்டுள்ளது. .
# கடியா துங்கர் குகைகள்

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# அனுசுயா யுகே

**அனுசுயா யுகே** (பிறப்பு: ஏப்ரல் 10, 1957) பாரதிய ஜனதா கட்சியைச் சேர்ந்த அரசியல்வாதி தற்போது சத்தீஸ்கரின் ஆளுநராக பணியாற்றி வருகிறார். இவர் மத்திய பிரதேசத்தைச் சேர்ந்த மூத்த பழங்குடியின பாஜக தலைவர் ஆவார். யுகே 16 ஜூலை 2019 அன்று சத்தீஸ்கர் ஆளுநராக நியமிக்கப்பட்டார்.
# அனுசுயா யுகே

## அரசியல் வாழ்க்கை

2000ஆம் ஆண்டில் சத்தீசுகர் அரசு உருவானதிலிருந்து ஆளுநரின் பொறுப்பை வகித்த முதல் பழங்குடியினர் அனுசூயா யுகே ஆவார். தற்போது, இவர் பழங்குடியினருக்கான தேசிய ஆணையத்தின் துணைத் தலைவராக உள்ளார். சத்திஸ்கர் முதல்வர் கமல்நாத்தை ஒன்பது தடவைகள் பிரதிநிதித்துவப்படுத்திய மக்களவைத் தொகுதியான சிந்த்வாராவைச் சேர்ந்தவர் அனுசுயா யுகே.
பழங்குடி பெண்ணான அனுசுயா அரசியலில் சேருவதற்கு முன்பு சிந்த்வாரா மாவட்டத்தில் உள்ள ஒரு அரசு கல்லூரியில் பொருளாதார விரிவுரையாளராக இருந்தார். காங்கிரஸ் கட்சியில் தனது அரசியல் வாழ்க்கையைத் தொடங்கி 1985ஆம் ஆண்டில் மத்திய பிரதேசத்தில் சட்டமன்ற உறுபினராக ஆனார். பின்னர் அவர் 1988-ல் மாநில அமைச்சரவையில் அமைச்சரானார்.
1990களின் முற்பகுதியில் இவர் காங்கிரசிலிருந்து விலகி பாஜகவில் சேர்ந்தார். பின்னர் பழங்குடியினருக்கான மத்திய பிரதேச மாநில ஆணையத்தின் தலைவரானார். பாஜகவின் மூத்த தலைவரும் 2000ஆம் ஆண்டில் பெண்களுக்கான தேசிய ஆணையத்தில் உறுப்பினருமானார்.
அனுசுயா யுகே 2006 முதல் 2012 வரை மத்திய பிரதேசத்தைச் சேர்ந்த மாநிலங்களவை நாடாளுமன்ற உறுப்பினராக இருந்தார். 2019 முதல் பழங்குடியினருக்கான தேசிய ஆணையத்தின் துணைத் தலைவராக உள்ளார்.
# விக்கிப்பீடியா:Statistics/weekly/1-Mar-2020
# விக்கிப்பீடியா:Statistics/March 2020

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# டைநைட்ரோபீனைல்

**டைநைட்ரோபீனைல்** *(Dinitrophenyl)* என்பது இரண்டு நைட்ரோ வேதி வினைக்குழுக்கள் ஒரு பீனைல் வளையத்துடன் இணைந்திருக்கும் எந்தவொரு வேதிச் சேர்மத்தையும் குறிக்கும். ஆப்டன் எனப்படும் நோய் எதிர்ப்புத் திறனளிக்கும் புரதவகையாக இச்சேர்மம் தடுப்பு மருந்து தயாரிப்பில் பயன்படுத்தப்படுகிறது. டைநைட்ரோபீனைல் தானாக எந்தவொரு நோயெதிர்ப்பு திறனையும் வெளிப்படுத்தாது. அதேபோல எந்தவொரு எதிரியாக்கியுடனும் பிணையாது .
# கர்மா நாச்

**கர்மா நாச் (Karma Naach)** அல்லது **கர்மா நடனம்** என்பது மத்திய மற்றும் கிழக்கு இந்தியாவின் பாரம்பரிய நடனமாகும். இப்பகுதிகளில், கரம் திருவிழா இலையுதிர்காலத்தில் வரும் ஒரு பிரபலமான பண்டிகை ஆகும். இது புரட்டாசி (பத்ராப்) மாதத்தின் பிரகாசமான பதினைந்து நாட்களின் 11 வது நாளிலிருந்து தொடங்குகிறது. இது சத்தீஸ்கர், ஜார்க்கண்ட், மத்திய பிரதேசம், ஒடிசா மற்றும் மேற்கு வங்காள மாநிலங்களில் நிகழ்த்தப்படுகிறது. கர்மா என்றால் 'விதி' என்பது பொருள் ஆகும்.  
இந்த நாட்டுப்புற நடனம் கரம் தேவதை என்று அழைக்கப்படும் விதியின் கடவுள் வழிபாட்டின் போது நிகழ்த்தப்படுகிறது. விதியின் கடவுள் நல்ல மற்றும் கெட்ட வாய்ப்புகளைத் தருவதாக பழங்குடி மக்கள் கருதுகின்றனர்.
# கர்மா நாச்

## கர்மா நடனம்

கர்மா நடனம் இது *கர்மா நாச்* என பிரபலமாக அறியப்படுகிறது. இந்த நடனம், ஜார்க்கண்ட், சத்தீஸ்கர், மத்தியப் பிரதேசம், பீகார், ஒரிசா மற்றும் பிற நாட்டின் பகுதிகளில் வாழும் பழங்குடியினரால் செய்யப்படுகிறது. இந்த பழங்குடி நடனம், இலையுதிர் பண்டிகையான கர்மா பூசையின் போது நிகழ்த்தப்படுகிறது. கரம் தேவதையைக் குறிக்கும் கரம் மரத்தின் முன்பாக பழங்குடி இனப் பெண்கள், அந்த மரத்தையே விதியின் கடவுளாக கருதி நடனமாடுகின்றனர்.
# கர்மா நாச்

## கர்மா பூசை

கர்மா பூசை தேதிகள் பொதுவாக ஆகத்து அல்லது செப்டம்பர் மாதத்தில் வரும். *ஓரான், பிஜ்வாரி, பைகா* மற்றும் *மஜ்வார்* போன்ற பழங்குடியினரால் இந்த நாள் மிகவும் புனிதமாக கருதப்படுகிறது. இந்த நாளில் மக்கள் கரம் தேவதையிடம் ஆசீர்வாதம் பெற பிரார்த்தனை செய்கிறார்கள். ஒட்டுமொத்த பழங்குடி சமூகமும் பெரும்பாலும் வாழ்வாதாரத்திற்காக இயற்கையை சார்ந்து இருப்பதால் இயற்கையின் அடையாளமாக, கரம் தேவதை வழிபடப்படுகிறது. சகோதரிகள் தங்கள் சகோதரர்களின் நல்வாழ்வுக்காக பிரார்த்தனை செய்வதால், சகோதர சகோதரிகளுக்கு இந்த நாள் முக்கியமானது. திருமணமான தம்பதிகள், தங்களின் மகிழ்ச்சியான வாழ்க்கைக்காக தெய்வத்தை வேண்டிக்கொள்கிறார்கள். நோக்கம் எதுவாக இருந்தாலும், கர்மா பூசை என்பது பல்வேறு மாநிலங்களில் வாழும் பழங்குடி சமூகத்தின் ஒருங்கிணைந்த பண்டிகையாக உள்ளது.  
கரம் தேவதையை வணங்குவது மூலம், அவர்களின் வாழ்க்கையில் செழிப்பு. நன்மை, மகிழ்ச்சி போன்றவை கிடைக்கும் என்றும், அவர்களின் வாழ்க்கையில் ஏற்படும் நன்மை தீமைகளுக்கு கர்ம தேவதையே காரணம் என்றும் பழங்குடியினர் நம்புகிறார்கள்.
# கர்மா நாச்

## கர்மா நடன பாணி

நாட்டுப்புற கர்மா நடனத்தை, ஆண்களும் பெண்களும் தும்கி போன்ற இசைக்கருவியின் இசைக்கு ஏற்ப நடனமாடுகிறார்கள்.
*சல்லா, பேரி* மற்றும் *ஜும்கி* போன்ற இசைக்கருவிகளும் பயன்படுத்தப் படுகிறது. உள்நாட்டில், ‘திம்கி’ என்று அழைக்கப்படும் முரசு பயன்படுத்தப்படுகிறது. முக்கிய இசைக்கருவியான 'திம்கி' இசைக்கப்படும் போது, அதன் வேகமான ஒலிக்கேற்ப நடனக் கலைஞர்கள் துடிப்புடனும் ஆர்வத்துடனும் நடனமாடுகிறார்கள். நடனக் கலைஞர்கள் தங்கள் கால்களை சரியான தாளத்திலும், பாணியிலும் நகர்த்துகிறார்கள். நடனத்தின் போது ஆண்கள் முன்னோக்கி பாய்கிறார்கள். அதே நேரத்தில் குழுவில் உள்ள பெண்கள் வளைந்துகொள்கிறார்கள். தரைக்கு அருகில் குறைவான விட்டத்தில் அவர்கள் ஒரு வட்டத்தை உருவாக்கி, இடுப்பைச் சுற்றி தங்கள் கைகளை வைக்கின்றனர். அடுத்த நடனக் கலைஞர்கள், தாளத்திற்கு ஏற்றவாறு நடனத்தை தொடர்கின்றனர். கர்மா நடனம் ஆடும் பழங்குடி இன ஆண்கள் மற்றும் பெண்கள் தங்களின் பாரம்பரிய உடைகள் மற்றும் நகைகளை அணிகின்றனர்.
# கர்மா நாச்

## மத்திய பிரதேசத்தில் வழிபாடு

இந்த கர்மா நடனம், பழங்குடி வழிபாட்டுடன் தொடர்புடையது மட்டுமல்லாமல், நாட்டின் பல்வேறு பகுதிகளிலும் வெவ்வேறு வடிவங்களைக் கொண்டுள்ளது. மத்திய பிரதேசத்தில், இது ஒரு பாரம்பரிய நாட்டுப்புற நடனமாகவும், அவர்களின் பொழுதுபோக்கின் ஒரு பகுதியாகவும் உள்ளது. அனைத்து பழங்குடி இன மக்களின் வழிபாடுகளில் ஒன்று பொதுவானதாக உள்ளது. அவை இயற்கையை அல்லது மரங்களை மையமாகக் கொண்டுள்ளன. *ஜுமார், எக்டாரியா, லஹாகி, சிர்கி* மற்றும் பலவற்றை உள்ளடக்கிய கர்மா நடனத்தில், பல துணை வகைகள் காணப்படுகின்றன.
# கர்மா நாச்

## 2020இல் கர்மா பூசை

கர்மா பூசை, எப்போது என்பதை அறிய மக்கள் எப்போதும் உற்சாகமாக இருக்கிறார்கள். இந்த ஆண்டு 2020இல், கர்மா பூசை ஆகத்து மாதம் 29 அன்று திட்டமிடப்பட்டுள்ளது. அன்று ஜார்க்கண்ட் மாநிலத்தில் விடுமுறை தினமாகும்.
# ரூமா பால்

**நீதிபதி ரூமா பால் (Ruma Pal)** (பிறப்பு 3 ஜூன் 1941) இந்திய உச்ச நீதிமன்றத்தில் நீதிபதியாக 3 ஜூன் 2006 வரை பணியாற்றினார்.
# ரூமா பால்

## ஆரம்ப கால வாழ்க்கை

ஆக்சுபோர்டில் உள்ள புனித அன்னாள் கல்லூரியில் பி.சி.எல் பட்டப்படிப்பைப் படித்த அவர், 1968 இல் கல்கத்தா உயர்நீதிமன்றத்தில் சிவில், வருவாய், தொழிலாளர் மற்றும் அரசியலமைப்பு விசயங்களுக்கான வழக்குரைஞர் பயிற்சியைத் தொடங்கினார். அவரது கணவர் சமராதித்யா பால் கொல்கத்தாவின் புகழ் பெற்ற வழக்குரைஞர் ஆவார்.
# ரூமா பால்

## தொழில்

புகழ்பெற்ற வழக்கறிஞராக நீண்ட காலம் பணியாற்றியப் பிறகு, 1990 ஆகஸ்ட் 6 அன்று கல்கத்தா உயர் நீதிமன்றத்தில் நீதிபதியாக நியமிக்கப்பட்டார். நீதிமன்றத்தின் பொன்விழாவின் நாளான ஜனவரி 28, 2000 அன்று அவர் இந்திய உச்சநீதிமன்றத்திற்கு நீதிபதியாக பரிந்துரைக்கப்பட்டார். நீதிபதி பால் பிரபலமான வழக்குகளில் பல முக்கியமான தீர்ப்புகளை வழங்கியுள்ளார். அவர் பல மனித உரிமை பிரச்சினைகள் குறித்து எழுதியுள்ளார். அவர் *சர்வதேச பெண்கள் நீதிபதிகள் மன்றத்தின் உறுப்பினராகவும்* உள்ளார்.  
பால் அவர்கள் சட்ட படிப்புக்கான பல பாட புத்தகங்களைத் திருத்தியுள்ளார், அதில் மிக முக்கியமானது பேராசிரியர் எம். பி ஜெயின் எழுதிய இந்திய அரசியலமைப்புச் சட்டம் குறித்த புகழ்பெற்ற புத்தகமும் ஒன்றாகும், இது, பால் அவர்களுக்கு ஒரு அங்கிகாரமாகக் கருதப்படுகிறது. அவர் சிக்கிம் பல்கலைக்கழகத்தின் வேந்தராகவும், சட்ட வேறுபாட்டின் இலாப நோக்கற்ற அமைப்பின் அறங்காவலர்களில் ஒருவராகவும் ஆனார், இத்தகைய அணுகு முறைகளை அவர் அதிகரித்ததின் மூலம் அவரின் பன்முகத்தன்மையை அதிகரிப்பதாக அமைந்தது.
# முகிதீன் யாசின்

**முகிதீன் பின் ஹாஜி முகம்மது யாசின்** (*Muhyiddin bin Haji Muhammad Yassin*; சீனம்: 慕尤丁·雅辛; பிறப்பு: 15 மே 1947) மலேசிய அரசியல்வாதி ஆவர். இவர் 1 மார்ச் 2020 முதல்16 ஆகத்து 2021 வரையும் மலேசியப் பிரதமராகப் பதவி வகித்தார்.இவர் அம்னோவை சேர்ந்த ஆளும் கட்சி கூட்டணி ஆதரவை மீட்டுக் கொண்டதன் பின் 16 ஆகத்து 2021யில் அதிகாரப்பூர்வமாக பதவி விலகினார்.  
இவர் பாகோ சட்டமன்ற உறுப்பினர் மற்றும் காம்பிர், ஜொகூர் மாநில சட்டசபை உறுப்பினரும் ஆவர்.  
இவர் பிரதமராக பதவியேற்கும் முன், 2009 முதல் 2015 வரை துணை பிரதமராகவும் பின்பு 2018 முதல் 24 பெப்ரவரி 2020 வரை உள்துறை அமைச்சராகவும் பதவிவகித்தார்.
# முகிதீன் யாசின்

## ஆரம்ப கால வாழ்க்கை

முகிதீன் மலேசியாவின் ஜோகூரில் உள்ள முவாரில் பிறந்தார். இவரது தந்தை ஹாஜி முஹம்மது யாசின் பின் முஹம்மது. இவர் புகிஸ் வம்சாவளியைச் சேர்ந்த மலைக்காரர். முஹம்மது யாசின் பண்டார் மஹாராணியை சேர்த்த ஒரு இஸ்லாமிய மதகுரு ஆவார்.  
முகிதீன் தனது ஆரம்பக் கல்வியை மஹாராணி தேசியவகை பள்ளி, முவார், ஜோகூர் மற்றும் இஸ்மாயில் தேசிய வகை பள்ளி, முவார், ஜோகூர் ஆகிய இடங்களில் பெற்றார். ஜோகூரின் முவார் உயர்நிலைப் பள்ளியில் தனது இடைநிலைக் கல்வியைப் பெற்றார். பின்னர், கோலாலம்பூரில் உள்ள மலாயா பல்கலைக்கழகத்தில் 1971 இல் பொருளாதாரம் மற்றும் மலாய் ஆய்வுகளில் இளங்கலை பட்டம் பெற்றார்.
# முகிதீன் யாசின்

## துணை பிரதமர்

ஏப்ரல் 9, 2009 அன்று அப்துல்லா அஹ்மத் படாவியிடமிருந்து நஜிப் பொறுப்பேற்று தனது முதல் அமைச்சரவையை வெளியிட்டபோது முகிதீனை துணைப் பிரதமராக நியமிக்கப்பட்டார். ஏப்ரல் 9, 2009 அன்று அப்துல்லா அகமது படாவிடமிருந்து நஜீப் ரசாக் பொறுப்பேற்ற பொழுது முகியுதீன் யாசினை தனது துணை பிரதமராக அறிவித்தார்.
# முகிதீன் யாசின்

## மலேசிய ஐக்கிய மக்கள் கட்சி

ஆகஸ்ட் 2016 இல், முன்னாள் மலேசிய பிரதமர் மகாதிர் முகமதுவுடன் இணைந்து மலேசிய ஐக்கிய மக்கள் கட்சி (பிபிபிஎம் அல்லது சுருக்கமாக பெர்சாட்டு) என்ற புதிய அரசியல் கட்சியை முகிதீன் பதிவு செய்தார். முகியுதீன் கட்சியின் தலைவரானார், மகாதீர் மற்றும் அவரது மகன் முகிரீஸ் முறையே தலைவர் மற்றும் துணைத் தலைவரானார்கள். புதிய கட்சி பூமிபுத்ராக்கள் (மலாய்க்காரர்கள் மற்றும் ஒராங் அஸ்லி) ஆகியோர்களின் நலனை பேணும்கட்சியாகவே பதிவு செய்யப்பட்டது.
# முகிதீன் யாசின்

## பிரதமர்

அப்பொழுது நடப்பில் இருந்த மக்கள் கூட்டணியில் உளப்பூசல் காரணமாக சில நாடாளுமன்ற உறுப்பினர்கள் கட்சிலிருந்து வெளியேறினார். இதனை தொடர்ந்து மக்கள் கூட்டணி ஆட்சி 24 பெப்ரவரி 2020 முடிவுக்குவந்தது.  
பின்னர் சுல்தான் அப்துல்லா 28 பெப்ரவரி 2020 அன்று, முகிதீன் யாசின் நாடாளுமன்றத்தில் அதிகமான ஆதரவை பெற்றிருப்பதாக தாம் நம்புவதாகவும், அதனால் 1 மார்ச் 2020 முதல் முகிதீன்யாசினை 8-வது மலேசிய பிரதமராக நியமித்தார்.17 மாதங்கள் பிரதமர் பொறுப்பை வகித்த பின்னர் 21 ஆகஸ்டு 2021-ஆம் தேதி பதவி விலக வேண்டிய நிலை ஏற்பட்டது.
# முகிதீன் யாசின்

## பிரதமர்

### நெருக்கடியான காலக்கட்டம்

முகிதீன் யாசின் பதவி வகித்த 17 மாதங்களுமே சிக்கல் நிறைந்தவையாக இருத்தன. கொரோனா பெருந்தொற்றின் தீவிரத்தைத் தடுக்கத் தவறியது; சர்ச்சைக்குரிய ஊழல் புகார்கள்; கூட்டணி கட்சியின் அழுத்தம்; என பல முனைகளிலும் அவரின் அரசு நெருக்கடிகளைச் சந்தித்தது.  
மலேசியாவில் கொரோனா தாக்கம் காரணமாக 12,510 பேர் இறந்து உள்ளதாகவும்; நிலைமையைச் சமாளிக்க முடியாத நிலைக்கு அரசு இயந்திரங்கள் தள்ளப் பட்டதற்குக் காரணம் முகிதீன் யாசினின் தவறான ஆளுகை என்றும் பரவலாக குற்றம் சாட்டப்பட்டது.
# ஹர்ஷதீப் கவுர்

**ஹர்ஷதீப் கவுர்** (**Harshdeep Kaur) (பிறப்பு: டிசம்பர் 16, 1986), என்பவர்,** பாலிவுட் இந்தி, பஞ்சாபி மற்றும் சூஃபி பாடல்களுக்காக அறியப்பட்ட ஓர் இந்தியப் பாடகி ஆவார். இவரது ஆத்மார்த்தமான சூஃபி விளக்கக்காட்சிகளால் இவர் "சூஃபி கி சுல்தானா" என்று பிரபலமாக அறியப்படுகிறார். இரண்டு நேரலை நிகழ்ச்சிகளில் பட்டங்களை வென்ற பிறகு, கவுர் பாலிவுட் ஒலிப்பதிவுகளில் ஒரு முன்னணி பாடகராக தன்னை நிலைநிறுத்திக் கொண்டார். தனது முதல் பாலிவுட் பாடலான "சஜ்னா மை ஹாரி" வெளியிட்டபோது கவுருக்கு வயது பதினாறு ஆகும்.  
கவுர் இந்தி, பஞ்சாபி, தமிழ், தெலுங்கு, மராத்தி, குஜராத்தி, மற்றும் பெங்காலி உள்ளிட்ட பல இந்திய மொழிகளில் திரைப்பட இசைக்கான பாடல்களைப் பதிவு செய்துள்ளார். மேலும் இந்திய சினிமாவின் முன்னணி பின்னணிப் பாடகராக தன்னை நிலைநிறுத்திக் கொண்டார். இவர், ஏ.ஆர்.ரஹ்மான், பிரிதம் சக்ரவர்த்தி, விஷால்-சேகர், சலீம் சுலைமான், சங்கர் எஹ்சன் லோய், அமித் திரிவேதி, சாந்தனு மொய்த்ரா, தனிஷ்க் பச்சி, ஹிமேஷ் ரேஷம்மியா, சஞ்சய் லீலா பன்சாலி, சோஹைல் சென் உட்பட பல முன்னணி இசை இயக்குநர்களுடன் பணியாற்றியுள்ளார்.  
ஒரு ஹாலிவுட் படத்திற்காக பாடிய மிகச் சில இந்திய பாடகர்களில் இவரும் ஒருவர் ஆவார். இவர் பாடிய ஆர்.ஐ.பி. எனப்படும் ஒலிப்பதிவு, ஏ.ஆர்.ரஹ்மான் இசையமைத்து, ஆஸ்கார் விருது பெற்ற இயக்குநர் டேனி பாயலின் *127 ஹவர்ஸ்* திரைப்படத்தின் ஒரு பகுதியாகும். இவர் பாகிஸ்தான் திரைப்பட மற்றும் தொலைக்காட்சி துறைக்காக, சில பாடல்களையும் பாடியுள்ளார்.  
இவரது பிரபலமான சில பாடல்களில் ராக்ஸ்டாரைச் சேர்ந்த *கட்டியா கருண்* ; ராசியிலிருந்து *தில்பரோ*; *ஜப் தக் ஹை ஜானிலிருந்து ஹீர்* ; *ரங் தே பசாந்தி*யைச் சேர்ந்த *இக் ஓங்கர்* ; *ரெய்ஸைச்* சேர்ந்த *ஜாலிமா* ; *பார் பார் தேகோ*வைச் சேர்ந்த *நாச்ச்டே நே சாரே* ; *பேண்ட் பாஜா பராத்*தைச் சேர்ந்த *பாரி பார்சி*; *யே ஜவானி ஹை தீவானி*யைச் சேர்ந்த *கபிரா*; *காக்டெயிலிலிருந்து* *ஜுக்னி ஜி* ; மற்றும் *பரேலி கி பார்பி*யிலிருந்து *ட்விஸ்ட் கமரியா* போன்ற பாடல்கள் குறிப்பிடத்தகுந்தவை ஆகும். .  
2019 ஆம் ஆண்டில், *ராசி* திரைப்படத்தின் *தில்பரோ* பாடலுக்கான 20 வது *ஐஃபா* விருதுகளில் கவுர் சிறந்த பெண் பின்னணி பாடகருக்கான *ஐஃபா விருதைப்* பெற்றார்.
# ஹர்ஷதீப் கவுர்

## ஆரம்ப கால வாழ்க்கை

கவுர் டிசம்பர் 16, 1986 அன்று டெல்லியில் சவீந்தர் சிங்குக்கு பிறந்தார். அவர் ஒரு இசை பின்னணியைச் சேர்ந்தவர். இவரது தந்தை சவீந்தர் சிங், இசைக்கருவிகள் கொண்ட ஒரு தொழிற்சாலை வைத்திருக்கிறார். இவர் புதுதில்லியில் உள்ள *நியூ எரா பப்ளிக்* பள்ளியில் பயின்றார். படிப்பதைத் தவிர, தனது ஆறாவது வயதில் இசை கற்கத் தொடங்கினார். *சிங் பிரதர்ஸ்* என்று பிரபலமாக அறியப்பட்ட திரு. தேஜ்பால் சிங்கிடமிருந்து இந்திய பாரம்பரிய இசையையும், தில்லி இசை அரங்கின் *ஜார்ஜ் புல்லின்கலா*விடமிருந்து மேற்கத்திய இசையையும் கற்றுக்கொண்டார். பின்னர், தனது பன்னிரெண்டாவது வயதில், இசை உலகத்தை ஆராய, பியானோ கற்க *டெல்லி ஸ்கூல் ஆஃப் மியூசிக்* நிறுவனத்தில் சேர்ந்தார்.
# ஹர்ஷதீப் கவுர்

## தொழில்

### ஸ்டார் பிளஸில் "தி வாய்ஸில்" "பயிற்சியாளராக" ஹர்ஷ்தீப் கவுர்

ஹர்ஷதீப் கவுர் ஸ்டார்ப்ளஸின் பாடும் நேரலை நிகழ்ச்சியான, "தி வாய்ஸில்" ஒரு "பயிற்சியாளர்" ஆனார். அவருடன் அட்னான் சாமி, கனிகா கபூர் மற்றும் அர்மான் மாலிக் ஆகியோர் மற்ற பயிற்சியாளர்களாகவும், "சூப்பர் குரு" ஏ.ஆர்.ரஹ்மானும் இணைந்துள்ளனர்.
# ஹர்ஷதீப் கவுர்

## தொழில்

### சூஃபி கி சுல்தானா

செப்டம்பர் 2008 இல் என்.டி.டி.வி இமேஜினில் *ஜூனூன் - குச் கார் திகானே கா* பாடும் போட்டியில் கவுர் வென்றார். அவர் சூஃபி கி சுல்தான் வகையிலிருந்து உஸ்தாத் ரஹத் ஃபதே அலி கானுடன் தனது வழிகாட்டியாகப் போட்டியிட்டார். இறுதிச் சுற்றில், முதன்மை விருந்தினராக இருந்த அமிதாப் பச்சன் இவரை சூஃபி கி சுல்தானாவாக அறிவித்தார்.  
இந்த நிகழ்ச்சி சூஃபி, நாட்டுப்புற மற்றும் பாலிவுட் பாடல்கள் ஆகிய மூன்று வகைகளிடையே ஒரு போட்டியாக இருந்தது. இந்த நிகழ்ச்சியில் இந்தியா மற்றும் பாகிஸ்தானைச் சேர்ந்த பாடகர்கள் பங்கேற்றனர். கவுர் ஒரு தனித்துவமான சூஃபி உடையை அணிந்திருந்தார், குறிப்பாக சூஃபி பாடல்களை நிகழ்த்தும்போது, அது இவரது அடையாளத்தின் ஒரு பகுதியாக மாறிவிட்டது.
# ஹர்ஷதீப் கவுர்

## தனிப்பட்ட வாழ்க்கை

கவுர் தனது குழந்தை பருவ நண்பர் மங்கீத் சிங்கை மும்பையில், மார்ச் 20, 2015 அன்று ஒரு பாரம்பரிய சீக்கிய திருமண விழாவில் திருமணம் செய்து கொண்டார்.
# சாங் லோ

**சாங் லோ** (**Chang Lo)** நடனம், நாகாலாந்தின் சாங் பழங்குடியினரால் நிகழ்த்தப்படுகிறது. எதிரிகளுக்கு எதிரான வெற்றியைக் கொண்டாடுவதற்காக அவர்கள் அதைச் செய்கிறார்கள். இது மூன்று நாள் திருவிழாவாக கொண்டாடப்படுகிறது. இந்த திருவிழாவில், நாடகமும் நடத்தப்படுகிறது.
# சாங் லோ

## சாங் லோ நடனத்தின் வரலாறு

*சாங் லோ* அல்லது *சுவா லுவா* நடனம் என்பது இந்தியாவின் ஒரு மாநிலமான நாகாலாந்தின் வடகிழக்கு பகுதியில் பிரபலமாக இருக்கும் நாட்டுப்புற நடனம் ஆகும். முந்தைய காலங்களில், போர்க்களத்தில் ஒரு போர்வீரன் தனது எதிரிகளை வென்றதை நினைவுகூரும் வகையில் இது நிகழ்த்தப்பட்டது. தற்போதைய சூழ்நிலையில், இது மாநிலத்தில் அறுவடை காலத்தின் தொடக்கத்தைக் குறிக்கிறது. *சாங் லோ* நடனம் குறிப்பாக 3 நாள் கொண்டாடப்படும் *பொங்கலெம்* திருவிழாவின் போது நிகழ்த்தப்படுகிறது, இது பழங்குடியினரில் அறுவடை விழாக்கள் தொடங்குவதற்கு முன்பு கொண்டாடப்படுகிறது. சாங் பழங்குடி இந்த கலை வடிவத்தில் நிபுணத்துவம் பெற்றது; எனவே இந்த பெயர் நடன வடிவத்திற்கு முறையாகக் கூறப்படுகிறது.
# சாங் லோ

## சாங் லோ நடனத்தில் பயன்படுத்தப்படும் உடைகள்

இந்த நடன வடிவம் குறிப்பாக தனது எதிரியின் மீது ஒரு போர்வீரனின் வெற்றியைக் கொண்டாடும் வகையில் உருவாக்கப்பட்டதால், சாங் லோவின் ஆடை ஒரு போர்வீரனின் உடையை ஒத்திருக்கிறது. இந்த நடனம் ஆண் மற்றும் பெண் இருவராலும் நிகழ்த்தப்படுவதால், பயன்படுத்தப்படும் ஆடை பாலினத்திற்கு ஏற்ப மாறுபடும். எனவே ஆண்களுக்கான உடையில் பண்டைய நாகாலாந்து போர்வீரரின் அசல் கவசமும் அடங்கும். பெண் நடனக் கலைஞர்கள் வண்ணமயமான உடையை அணிகின்றனர். மேலும், விலங்குகளின் கொம்புகள் மற்றும் தந்தங்களினால் செய்யப்பட்ட அணிகலன்களை பயன்படுத்துகின்றனர்.
# சாங் லோ

## நடன பாணி

சாங் லோ ஒரு குழு நடனம் ஆகும். இதில் நாடகம் இயற்றப்படுவதும் அடங்கும். இந்த பழங்குடி நாட்டுப்புற நடனம் அதன் தனித்துவமான நடனத்தைக் கொண்டதாக உள்ளது. இந்த நடனம், ஆடுபவர்களின் கால்களின் அதிகபட்ச இயக்கங்களையும் உடலின் மேல் பகுதியின் குறைந்தபட்ச இயக்கத்தையும் கொண்டுள்ளது. ஆண் மற்றும் பெண் நடனக் கலைஞர்களை உள்ளடக்கிய கலைஞர்களின் குழு இசையுடன் சரியான ஒத்திசைவு இயக்கத்தை நிறைய கோஷங்கள் மற்றும் கைதட்டல்களுடன் செய்கிறது. இந்த நடனத்தில் இசைக்கருவி முரசு அதிக அளவில் பயன்படுத்தப்படுகிறது. இந்த நடனத்தின் காணொளி காட்சிகள் *யூடியூப்பில்* காணக்கிடைக்கின்றன.
# சாங் லோ

## தலைமுறை வழி

*சாங் லோ* கற்றுக்கொள்ள குறிப்பிட்ட பள்ளி அல்லது பயிற்சி மையம் இல்லை. நாகாலாந்தின் இந்த பாரம்பரிய நாட்டுப்புற நடனத்தின் பயிற்சி ஒரு தலைமுறையிலிருந்து இன்னொரு தலைமுறைக்கு அனுப்பப்பட்டு பல நூற்றாண்டுகளாக இதுபோன்று நடந்து கொண்டிருக்கிறது. இது உண்மையில் ஒரு அற்புதமான நடன வடிவமாக உள்ளது.
# சாங் லோ

## பிற திருவிழாக்கள்

முதன்மை கட்டுரை : ஹார்ன்பில் திருவிழா  
**ஹார்ன்பில் திருவிழா**, இந்திய மாநிலமான நாகாலாந்தில் நடைபெறும் திருவிழாவாகும். இது ஒவ்வொரு ஆண்டும் டிசம்பர் முதல் வாரத்தில் கொண்டாடப்படும்
நாகாலாந்தில் வாழும் பழங்குடியின மக்களில் பெரும்பாலானோர் உழவுத் தொழிலை நம்பியுள்ளனர். எனவே, அவர்களின் திருவிழாக்களும் உழவுத் தொழிலை அடிப்படையானவையாக இருக்கின்றன. இந்த மக்கள் திருவிழாக்களில் கலந்துகொள்வதை புனிதமாக கருதுகின்றனர்.
பழங்குடியின மக்களின் ஒற்றுமையை பேணி காக்கவும், பண்பாட்டை போற்றவும் நாகாலாந்து அரசு தீர்மானித்தது. 2000ஆம் ஆண்டு முதல் இந்த திருவிழா நடத்தப்படுகிறது.  
பழங்குடியினர் பாரம்பரிய நாட்டுப்புறக் கதைகளில் இருவாய்ச்சி பறவைக்கு முக்கியத்துவம் உண்டு. அதன் காரணமாக, இந்த திருவிழாவுக்கு பறவையின் பெயர் முன்னிறுத்தப்படுகிறது. இத்திருவிழாவில், பாரம்பரிய கலை வேலைப்பாடுகளைக் கொண்ட ஓவியங்களும், சிலைகளும் பார்வைக்கு வைக்கப்படுகின்றன. பழங்குடியின மக்கள் தங்கள் நாட்டுப்புற பாடல்களை பாடியும், பாரம்பரிய நடனமாடியும், பாரம்பரிய விளையாட்டுகளை விளையாடியும் மகிழ்கின்றனர்.
# போடோ ஒப்பந்தம்

**போடோ ஒப்பந்தம்** (**Bodo Accord**) இந்தியாவின் அசாம் மாநிலத்தில் உள்ள போடோலாந்து போராட்ட அமைப்புகள், இந்திய அரசு மற்றும் அசாம் மாநில அரசுகளுக்கு இடையே 27 சனவரி 2020 அன்று செய்து கொள்ளப்பட மூன்றாவது ஒப்பந்தம் ஆகும். இந்திய அரசின் உள்துறை அமைச்சர் அமித் சா முன்னிலையில், அசாம் மாநில முதலமைச்சர் சர்பானந்த சோனாவால் மற்றும் போடோலாந்து போராட்டக் குழு தலைவர்கள் இந்த அமைதி ஒப்பந்தத்தில் கையொப்பமிட்டனர். இந்த ஒப்பந்தத்தால் கடந்த 27 ஆண்டுகளாக ஆயுதம் ஏந்திய போடோ பழங்குடி மக்கள் தனி போடோலாந்து மாநிலக் கொள்கையை கைவிட்டு, தேசிய நீரோட்டத்துடன் இணைந்தனர். மேலும் இந்த ஒப்பந்தம் மூலம் போடோ மக்களுக்கு சிறப்பு அரசியல், பொருளாதார உரிமைகள் வழங்கப்பட்டுள்ளது. இந்த வரலாற்று முக்கியத்தவம் வாய்ந்த ஒப்பந்தத்தை கொண்டாடுவதற்கு 7 பிப்ரவரி 2020-இல் கோக்ரஜார் நகரத்தில் இந்தியப் பிரதமர் நரேந்திர மோடி தலைமையில் விழா நடைபெற்றது.இந்த விழாவின் போது போடோலாந்தின் வளர்ச்சிக்கு இந்திய அரசு ரூ 1500 கோடி வழகியங்து.
# போடோ ஒப்பந்தம்

## போடோ ஒப்பந்த வரலாறு

- சில அரசியல் அதிகாரங்களுடன் கூடிய போடோலாந்து தன்னாட்சிக் குழு நிறுவுவதற்கு அனைத்து போடோ மாணவர் ஒன்றியமும், இந்திய அரசும் 1993-இல் முதல் ஒப்பந்தம் செய்யப்பட்டது.
- இரண்டாவது போடோ ஒப்பந்தம் 2003-இல் இந்திய அரசுக்கும், ஆயுதம் தாங்கிய போடோ விடுதலைப்புலிகள் இயக்கத்திற்கும் இடையே செய்து கொள்ளபட்டது.
- இரண்டாவது ஒப்பந்தப்படி அசாம் மாநிலத்தின் கோக்ராஜார் மாவட்டம், சிராங் மாவட்டம், உதல்குரி மாவட்டம் மற்றும் பாக்சா மாவட்டங்கள் கொண்ட போடாலாந்து பிரதேசக் குழு நிறுவப்பட்டது.
# போடோ ஒப்பந்தம்

## இதனையும் காண்க

- அசாம் ஒப்பந்தம்
# டிக்கி

யர் ஒருவர் நியூசிலாந்தின் வகரேவேரேவா கிராமத்தில் செதுக்கப்பட்ட மர டிக்கியில் வர்ணம் பூசப்பட்ட பச்சை குத்துகிறார். (1905)]]
)]]
மாவோரி தொன்மவியலில், **டிக்கி** (*Tiki*) என்பது தூமட்டுங்கா அல்லது தானே என அழைக்கப்படும் கடவுளால் படைக்கப்பட்ட முதல் மனிதன் ஆகும். அவன் மரிகோரிக்கோ என்ற முதலாவது பெண்ணை ஒரு குளத்தில் கண்டான், அவள் மூலம் ஐன்-கோ-அட்டாட்டா என்பவனின் தந்தையானான். பொதுவாக, டிக்கி என்பது கல் அல்லது மரத்தால் செதுக்கப்பட்ட மனித உருவ சிற்பங்கள் ஆகும். பெரும்பாலும் மாவோரி மொழி இனத்தவர்களுக்கு இது தொன்மையான சின்னங்களாகக் கருதப்படுகிறது. டிக்கிகளைப் போன்ற செதுக்கிய சிலைகள் மற்றும் தெய்வீக மூதாதையர்களைப் பிரதிநிதித்துவப்படுத்துவது பெரும்பாலான பாலினேசியப் பண்பாடுகளில் காணப்படுகின்றன. அவை பெரும்பாலும் புனிதமான அல்லது குறிப்பிடத்தக்க தளங்களின் எல்லைகளைக் குறிக்க உதவுகின்றன.
# சன்னி சிங் (எழுத்தாளர்)

**சன்னி சிங்** (**Sunny Singh),** (பிறப்பு: மே 20, 1969) ஒரு இந்திய எழுத்தாளர் ஆவார்.
# சன்னி சிங் (எழுத்தாளர்)

## ஆரம்பகால வாழ்க்கை மற்றும் கல்வி

சன்னி சிங் இந்தியாவின் வாரணாசியில் பிறந்தார். அரசாங்கப் பணியில் இவரது தந்தை இருந்ததால், குறிப்பிட்ட இடைவெளியில், குடும்பம் தவறாமல் நகர்ந்தது. டெஹ்ராடூன், திப்ருகார், அலோங் மற்றும் தேஜு உள்ளிட்ட பல்வேறு இராணுவப் பாசறைகள் மற்றும் புறக்காவல் நிலையங்களில் வசித்து வந்தது. மேலும், இவரது தந்தையின் பணிகளுக்காக, வெளிநாடுகளான, பாகிஸ்தான், அமெரிக்கா மற்றும் நமீபியாவிலும் இந்த குடும்பம் வசித்து வந்தது.  
இவர் பிராண்டீஸ் பல்கலைக்கழகத்தில் பயின்றார், அங்கு இவர் ஆங்கிலம் மற்றும் அமெரிக்க இலக்கியங்களில் தேர்ச்சி பெற்றார். ஜவஹர்லால் நேரு பல்கலைக்கழகத்தில் ஸ்பானிஷ் மொழி, இலக்கியம் மற்றும் கலாச்சாரத்தில் முதுகலை பட்டமும், ஸ்பெயினின் பார்சிலோனா பல்கலைக்கழகத்தில் முனைவர் பட்டமும் பெற்றுள்ளார்.
# சன்னி சிங் (எழுத்தாளர்)

## தொழில்

இவர் மெக்ஸிகோ, சிலி மற்றும் தென்னாப்பிரிக்காவில் ஒரு பத்திரிகையாளர் மற்றும் மேலாண்மை நிர்வாகியாக பணியாற்றினார். இவர் புது தில்லியில் 2002 வரை ஒரு ஃப்ரீலான்ஸ் எழுத்தாளர் மற்றும் பத்திரிகையாளராக பணியாற்றினார், அந்தக் காலகட்டத்தில் தனது முதல் இரண்டு புத்தகங்களை வெளியிட்டார். இவர் தனது முனைவர் படிப்பிற்காக, வேலை செய்ய 2002 இல் பார்சிலோனாவுக்குச் சென்று 2006 இல் தனது இரண்டாவது நாவலை வெளியிட்டார்.  
சிங் தற்போது லண்டன் பெருநகர பல்கலைக்கழகத்தில் படைப்பாக்க எழுத்தின் மூத்த விரிவுரையாளர் மற்றும் பாடநெறித் தலைவராக உள்ளார்.
# சன்னி சிங் (எழுத்தாளர்)

## இலக்கியப் படைப்புகள்

சிங் மூன்று நாவல்கள், இரண்டு புனைகதை அல்லாத புத்தகங்கள் மற்றும் ஏராளமான சிறுகதைகள் மற்றும் கட்டுரைகளை வெளியிட்டுள்ளார்.  
2003 ஆம் ஆண்டில், இவரது முதல் நாவலான நானியின் தற்கொலை புத்தகம் ஸ்பெயினில் மார் டி லெட்ராஸ் பரிசை வென்றது. இவரது சமீபத்திய நாவலான ஹோட்டல் ஆர்காடியா குவார்டெட் புக்ஸ் வெளியிட்டது.
# சன்னி சிங் (எழுத்தாளர்)

## தனிப்பட்ட வாழ்க்கை

சிங் லண்டனில் வசிக்கிறார். சிங் ஆசிரியர்கள் கிளப்பின் தற்போதைய தலைவராக உள்ளார். 2016 ஆம் ஆண்டில், சிங் ஒரு வண்ண எழுத்தாளரால் இந்த ஆண்டின் புத்தகத்திற்கான ஜலக் பரிசை நிறுவினார்.
# முருகசங்கரி லியோ

**முருகசங்கரி லியோ** (*Murugashankari Leo*) என்பவர் ஒரு பாரதநாட்டிய கலைஞர், **பரதநாட்டிய** ஆசிரியர், நாடக நடிகர் மற்றும் ஆராய்ச்சி அறிஞர் ஆவார். பரதநாட்டியம் என்பது ஒரு பண்டைய இந்திய பாரம்பரிய நடன வடிவமாகும். இது அழகு, கருணை மற்றும் தனித்துவத்திற்காக அறியப்படுகிறது. முருகசங்கரி இந்த உலகப் புகழ்பெற்ற நடன வடிவமான பரதநாட்டியத்தை நிகழ்த்துகிறார். மேலும் இந்தியா மற்றும் பிற நாடுகளில் இந்த நடனத்தின் விளக்கக் குறிப்புகள் பலவற்றை வழங்கியுள்ளார். சென்னை மற்றும் மதுரையில் கலைக் கூடம் - அகாடமி ஆஃப் பெர்பார்மிங் ஆர்ட்ஸ் என்ற நிறுவனத்தை நடத்தி வருகிறார். அங்கு மாணவர்களுக்கு பரதநாட்டியத்தில் பயிற்சி அளிக்கப்படுகிறது. இவர் கருநாடக இசை மற்றும் நட்டுவங்கம் ஆகியவற்றிலும் பயிற்சி பெற்றவர்.  
முருகசங்கரி அரிதாக காணப்படும், தனித்துவமான திறமையான நடன ஆசிரியர்களில் ஒருவர். இவரது மாணவர்களுக்கு நடன பாடல்களை ஒரே நேரத்தில் பாடி, நடுவங்கம் செய்வதன் மூலமும் அவர்களை வழி நடத்தும் திறன் கொண்டவர். ஒரு ஆரோக்கியகரமான கலைஞராகவும் ஆசிரியராகவும் இருக்கத் தேவையான பல்வேறு அம்சங்களைக் கொண்ட சங்கரி, மதுரை மீனாட்சி ஆசிரமத்தில் சிவானந்தர் பாரம்பரியத்தில் பயிற்சி பெற்ற யோகா ஆசிரியராகவும் உள்ளார்.
# முருகசங்கரி லியோ

## ஆரம்ப கால வாழ்க்கை

முருகசங்கரி ஒரு கலைக் குடும்பத்தைச் சேர்ந்தவர். இவரது தந்தை லியோ பிரபு ஒரு மூத்த நாடக கலைஞர், தொலைக்காட்சி ஆளுமை மற்றும் தமிழ்த் திரைப்படங்களில் ஒரு மூத்த நடிகர் ஆவார். இவர் ரெண்டும் ரெண்டும் அஞ்சு, நான் மகான் அல்ல, அண்ணே அண்ணே, பேர் சொல்லும் பிள்ளை போன்ற பல தமிழ் படங்களில் முக்கிய வேடங்களில் நடித்துள்ளார். தமிழக அரங்கிற்காக தமிழக அரசால் வழங்கப்படும் மிக உயரிய மாநில விருதான ' கலைமாமணி ' விருதைப் பெற்றவர். ஒரு நடிகராக இவர் ஆற்றிய சாதனைகள் இந்தியாவின் தமிழ்நாட்டில் நன்கு அறியப்பட்டவை.
# முருகசங்கரி லியோ

## கல்வி

முருகசங்கரி சென்னையில் உள்ள ஆதர்ஷ் வித்யாலயா மெட்ரிகுலேசன் மேல்நிலைப் பள்ளியின் முன்னாள் மாணவர் ஆவார். மேலும் ஸ்ரீ வெங்கடேஸ்வரா பொறியியல் கல்லூரியில் வேதியியல் பொறியியலில் பல்கலைக்கழக அளவில் தரவரிசையில் இடம் பெற்றவர் ஆவார். திருச்சியின் கலைக் காவிரி நுண்கலைக் கல்லூரியில் நுண்கலைகள் துறையில் முதுகலைப் படிப்பை முடித்தார். தனது முனைவர் பட்டப் படிப்பை முடிப்பதற்காக இந்தியாவின் யுஜிசியிலிருந்து ஜூனியர் ரிசர்ச் பெல்லோஷிப் வழங்கப்பட்டுள்ளது. புனேவின் சிம்பியோசிஸில் இருந்து வணிக நிர்வாகத்தில் முதுகலை பட்டயப் படிப்பை முடித்துள்ளார்.
# முருகசங்கரி லியோ

## நடன வாழ்க்கை

முருகசங்கரி தனது 5 வயதில் குரு- சிஷ்ய பரம்பரியத்தில் புகழ்பெற்ற நடன ஆசிரியரான 'கலைமாமணி' கே. ஜே. சராசாவிடம் பரதநாட்டியத்தைக் கற்கத் தொடங்கினார். பின்னர் புகழ்பெற்ற ஆசிரியரான 'கலைமாமணி' பார்வதி ரவி கண்டசாலாவின் வழிகாட்டுதலின்படி தனது அரங்கேற்றத்தை (முநல் நடன நிகழ்ச்சி) முடித்தார். கல்வி கற்று ஒரு வேதியியல் பொறியியலாளராக ஆன, முருகசங்கரி தனது நடன ஆர்வத்தினால், முழுநேர கலைஞராக வேண்டும் என்ற கனவைத் தொடரவும் அதை நனவாக்கவும் முடிவு எடுத்தார். பரதிதாசன் பல்கலைக்கழகத்தில் பரதநாட்டியத்தில் முதுகலைப் படிப்பை முடித்த இவர் இப்போது ஆராய்ச்சி அறிஞராக உள்ளார்.
# முருகசங்கரி லியோ

## நடன வாழ்க்கை

### கச்சேரி சுற்றுப்பயணங்கள்

முருகசங்கரி இந்தியா முழுவதிலும் உள்ள அனைத்து முக்கிய சபாக்கள் மற்றும் மதிப்புமிக்க நடன விழாக்களில் ஆடி மலேசியா, சிங்கப்பூர் மற்றும் இலங்கையில் தனது நடன நிகழ்ச்சிகளை வழங்கியுள்ளார். தேர்ந்தெடுக்கப்பட்ட சில இசை நிகழ்ச்சிகளின் பட்டியல்  
- சிதம்பரம் நாட்டியஞ்சலி
- தமிழக சுற்றுலாத் துறையின் மாமல்லபுரம் நடன விழா,
- அகமதாபாத்தின் தேசிய திருவிழாவில்
- கொல்கத்தாவில் உதய் சங்கர் விழா,
- டி.டி.டி.சி சேனலில் 30 நாடுகளில் நேரடியாக ஒளிபரப்பப்பட்ட திருமலை திருப்பதி தேவஸ்தானத்தில் உள்ள நாடா நீரஜனத்தில் மூன்று முறை,
- மலேசியாவின் கப்பர், ஷா ஆலம் மற்றும் பினாங்கில் தொண்டு நிகழ்ச்சிகள்
- சிங்கப்பூரின் இந்தியன் ஃபைன் ஆர்ட்ஸ் சொசைட்டியில் சிஃபாஸ் இசை மற்றும் நடன விழாவில் இரண்டு முறை
- நாலந்த நிருத்யோத்ஸவா, மும்பை
- நிருத்யபாரதி நடன விழா, இந்திய சர்வதேச மையம், புது தில்லி
- நினாத் தொடர் கச்சேரி, மும்பை
- வசந்தோற்சவம், மைசூர்
- கட்டாக் சர்வதேச நடன விழா, கட்டாக், ஒரிசா
- கிங்கினி விழா, மும்பை
- நாடய விழா, கலை மற்றும் கலாச்சாரத் துறை, பாண்டிச்சேரி
- புது தில்லியில் உள்ள இந்தியா சர்வதேச மையத்தில் வசந்த விழா
- இல்ங்கை, யாப்பாணத்தில், திருமறை கலைமன்றத்தில், தனியாக மற்றும் இவரது மாணவர்களுடன் ஆடினார்
- பேருர் நாட்டியஞ்சலி விழா, கோவை
- மதுரை மீனாட்சி அம்மன் கோவிலில் நவராத்திரி விழா
- கேரளத்தின் கோட்டயம், பனச்சிக்காடு ஸ்ரீ தட்சிண முகம்பிகா கோவிலில் தேசிய இசை மற்றும் நடன விழா
# முருகசங்கரி லியோ

## நடன வாழ்க்கை

### விருதுகள் மற்றும் நற்சான்றிதழ்கள்

- சென்னை தூர்தர்ஷனின் தரம்வாய்ந்த கலைஞர்
- இந்திய பாரம்பரிய நடனத்திற்கு சிறப்பான பங்களிப்பு செய்ததற்காக மங்களம்பள்ளி பாலமுரளிகிருஷ்ணாவிடமிருந்து விபாஞ்சி அறக்கட்டளை வழங்கிய நாட்டிய கலா விபன்ச்சி
- நிருத்திய சிரோமணி விருது உத்கல் யுவ சமஸ்கிருத சங்கம், கட்டாக்.
- விசாகப்பட்டினத்தின் யுனெஸ்கோவின் சர்வதேச நடன கவுன்சில் உறுப்பினர் நட்ராஜ் மியூசிக் அண்ட் டான்ஸ் அகாடமியின் "வேர்ல்ட் டான்ஸ் டே புராஸ்கர்".
- பாரிச்சாயின் தேசிய சிறப்பு விருது 2012, ஒடிசாவின் நாடாளுமன்ற மக்களவை உறுப்பினர் மற்றும் ஒரிசாவின் மாண்புமிகு கலாச்சார மற்றும் சுற்றுலா அமைச்சரிடம் இருந்து
- மலேசியாவின் சிலாங்கூரில் 'நாட்டிய திலகம்' என்ற பட்டத்துடன் கௌரவிக்கப்பட்டார்.
- 2012 இல் சென்னை சலங்கை ஓலி அறக்கட்டளையால் நார்த்தண சிரோன்மணி என்ற பட்டம் வழங்கப்பட்டது.
- 2006 ஆம் ஆண்டிற்கான இளம் திறமையான நடனக் கலைஞர்களில் ஒருவராக தமிழ்நாடு இயல் இசைய் நடக மன்றத்தால் தேர்ந்தெடுக்கப்பட்டார்.
- 2012 ஆம் ஆண்டில் பார்த்தசாரதி சுவாமி சபையிலிருந்து 112 வது ஆண்டில் சிறந்த கலைஞருக்கான விருது
- இந்திய ஃபைன் ஆர்ட்ஸ் சொசைட்டி நடத்திய தென் மண்டல இசை மற்றும் நடன ஒருங்கிணைப்பில் சிறந்த நடனக் கலைஞர்களில் ஒருவராகத் தேர்ந்தெடுக்கப்பட்டார்.
# முருகசங்கரி லியோ

## நாடக நடிகர்

ஸ்டேஜ் இமேஜின் அண்மைய தமிழ் நாடகமான நெருப்பு கோலங்கலில் முருகாசங்கரி முக்கியப் பாத்திரத்தில் நடித்தார். இந்த நாடகம் சென்னையில் நல்ல வரவேற்பைப் பெற்றது, பத்திரிகைகளில் எழுதப்பட்ட கட்டுரைகளில் முருகசங்கரியின் நடிப்பு பற்றியும் நாடகத்தைப் பற்றியும் பாராட்டி எழுதப்பட்டன. இந்த நடகத்தில் இடம்பெற்ற முருகேசங்கரியின் பரம்பரிய நடனம் மற்றும் இவர் பாடிய பாடல் இரண்டுமே நடகத்தின் தனித்துவமான அம்சமாகும்.
# லியோ பிரபு

**லியோ பிரபு** (*Leo Prabhu*) (பிறப்பு-1933, இறப்பு-30.12.2023) என்பவர் ஒரு மூத்த நாடக ஆசிரியர், நாடக எழுத்தாளர் மற்றும் தமிழ்நாட்டைச் சேர்ந்த புதின ஆசிரியர் ஆவார். புகழ்பெற்ற பாய்ஸ் நடக நிறுவனத்தில் நடிகராக தனது வாழ்க்கையைத் தொடங்கிய இவர், எஸ். வி. சகஸ்ரநாமம் போன்ற தமிழ் நாடகவியல் மேதைகளுடன் சேவா ஸ்டேஜ், ஒய். ஜி. பார்த்தசாரதி பிரபு போன்றவர்களுடன் பல ஆண்டுகள் நாடகத் துறையில் பயணித்தார். பின்னர் தனது சொந்த நாடகக் குழுவான ஸ்டேஜ் இமேஜை நிறுவி புகழ் பெற்றார். தமிழ் நடகத் துறைக்கு இவரின் பங்களிப்பானது உலகம் முழுவதும் உள்ள தமிழர்களால் நன்கு அங்கீகரிக்கப்பட்டுள்ளது. இவர் மிகச்சிறந்த நடிகர்கள், எழுத்தாளர் மற்றும் நாடக ஆசிரியர்களில் ஒருவராகக் கருதப்படுகிறார். மேலும் 1990 ஆம் ஆண்டில் தமிழக அரசு இவருக்கு தமிழக அரசின் மிக உயர்ந்த மாநில விருதான கலைமமணி விருதை வழங்கியது.
# லியோ பிரபு

## ஆரம்ப கால வாழ்க்கை

கோவையில் பிறந்த லியோ பிரபு, சிறுவயது முதலே கால்பந்து மற்றும் நடிப்பு மீது ஆர்வம் கொண்டிருந்தார். பின்னர் இவர் பல்துறை நாடக கலைஞராகவும், ஊடகவியலாளர் மற்றும் புனைவு எழுத்தாளராகவும் ஆனார். இவரது பன்முகத்தன்மையை நடிகர் (நாடகம், தொலைக்காட்சித் தொடர்கள் மற்றும் திரைப்படம்), இயக்குநர் (தொலைக்காட்சித் தொடர்கள், மேடை நாடகங்கள்) மற்றும் எழுத்தாளர் (திரைக்கதை, உரையாடல் மற்றும் புதினங்கள்) என பரவலாக வகைப்படுத்தலாம்.
# லியோ பிரபு

## பகுதி திரைப்படவியல்

திரைப்படங்கள்
| 1974 | *பருவகாலம்* | தமிழ் |
| --- | --- | --- |
| 1983 | *இது எங்க நாடு* | தமிழ் |
| 1983 | *அண்ணே அண்ணே* | தமிழ் |
| 1984 | *நான் மகான் அல்ல (1984 திரைப்படம்)* | தமிழ் |
| 1986 | *புதிர்* | தமிழ் |
| 1987 | *பேர் சொல்லும் பிள்ளை* | தமிழ் |
| 1988 | *ரெண்டும் ரெண்டும் அஞ்சு* | தமிழ் |
| } |  |  |
# லியோ பிரபு

## இறப்பு

இவர் 30.12.2023 அன்று மாலை 06.00 மணிக்கு உடல்நலக் குறைவின் காரணமாக இறந்தார்.
# லியோ பிரபு

## இணைப்புகள்

- http://www.thehindu.com/features/friday-review/theatre/evocative-of-a-glorious-era/article5922081.ece . 17 ஏப்ரல் 2014 தேதியிட்ட தி ஹிந்து வெள்ளிக்கிழமை விமர்சனத்தில் லியோ பிரபுவின் சமீபத்திய நாடகத்தின் விமர்சனம்.
- http://www.thehindu.com/todays-paper/tp-features/tp-fridayreview/old-world-flavour/article5923280.ece .
- https://antrukandamugam.wordpress.com/2015/07/21/leo-prabhu/ . நடிகரின் சுயசரிதை
- http://www.kalaikoodam.org/ அதிகாரப்பூர்வ வலைத்தளம்
# நைட்ரோ அசிட்டிக் அமிலம்

**நைட்ரோ அசிட்டிக் அமிலம்** *(Nitroacetic acid)* என்பது (NO<sub>2</sub>)CH<sub>2</sub>CO<sub>2</sub>H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பதிலீடு செய்யப்பட்ட இந்த கார்பாக்சிலிக் அமிலம் நைட்ரோ மீத்தேன் தயாரிக்கப் பயன்படும் ஒரு முன்னோடிச் சேர்மமாகும். வேதித் தொகுப்பு வினைகளில் வினையாக்கியாகவும் இழுவைப் பந்தயங்களில் ஓர் எரிபொருளாகவும் நைட்ரோ அசிட்டிக் அமிலம் பயன்படுகிறது.
# நைட்ரோ அசிட்டிக் அமிலம்

## தயாரிப்பு

குளிர்ந்த சிறிதளவு கார நீர்க்கரைசலில் குளிர்ந்த குளோரோ அசிட்டிக் அமிலத்தை சேர்த்து தொடர்ந்து நீரிய சோடியம் நைட்ரைட்டு கரைசலை கலப்பதன் மூலம் நைட்ரோ அசிட்டிக் அமிலத்தை தயாரிக்க முடியும். கரைசலை அதிக காரமாக்காமல் பார்த்துக் கொள்வதும் சோடியம் கிளைக்கோலேட்டு உருவாக விடாமல் கரைசலை குளிர்ச்சியாக வைத்துக்கொள்வதும் இச்செயல் முறையின் போது கவனத்தில் கொள்ள வேண்டிய முக்கியமான நடவடிக்கைகளாகும்.
# நைட்ரோ அசிட்டிக் அமிலம்

## வினைகள்

நைட்ரோமீத்தேன் தயாரிப்பில் நைட்ரோ அசிட்டிக் அமிலம் பயன்படுத்தப்படுகிறது. இவ்வினையில் தொடர்புடைய உப்பு 80 பாகை செல்சியசு வெப்பநிலையில் வெப்ப கார்பாக்சில் நீக்கம் அடைந்து கார்பன் டை ஆக்சைடை வெளியிடுகிறது.
# மானு

**மானு** (*Maanu*) என்பவர் ஒரு இந்திய நடிகை மற்றும் நடனக் கலைஞர் ஆவார். இவர் சரணின் *காதல் மன்னன்* (1998) திரைப்படத்தின் மூலமாக நடிப்புத் துறைக்கு அறிமுகமானார். மேலும் ஒரு நடனக் கலை நிறுவனத்தைத் துவக்கி ஆர்வத்துடன் உலகளவில் நடனக் குழுக்களில் இடம்பெற்று ஒரு கலைஞராக தனது இருப்பைத் தக்கவைத்துக் கொண்டார். 2011 ஆம் ஆண்டில், நடிகர் ரஜினிகாந்த் சிங்கப்பூரில் உடல்நலக்குறைவிலிருந்து மீட்க உதவியபோது இவர் மீண்டும் ஊடகப் பார்வைக்கு வந்தார்.
# மானு

## தொழில்

மானு அசாமின் குவகாத்தியில் பிறந்து வளர்ந்தார். இவர் 4 வயதிற்குள் நடனமாடத் தொடங்கினார். 1992 மற்றும் 1995 ஆம் ஆண்டுகளில் முறையே குருமோனி சின்ஹா சிங், குரு அரபிந்தா கலிதா மற்றும் குரு ஹஜுவாரி ஆகியோரின் வழிகாட்டுதலின் கீழ் மணிப்புரியில் பிஷாரத் மற்றும் கதக் நடனத்தைப் பயின்று முடித்தார். பின்னர் இவர் பரதநாட்டியத்தில் விரிவாகப் பயிற்சியளிபெற்றார். மேலும் 1995 ஆம் ஆண்டில் தனது குருவான பத்மா ஹர்கோபாலின் மேற்பார்வையில் தனது அரங்கேற்றத்தை நிகழ்த்தினார். தேசிய அளவிலான நடன சுற்றுப்பயணத்தை துவக்கிய பின்னர், நடனத்தின் மீதான இவரது ஆர்வம் தனஞ்சயன்களிடம் பயிற்சி பெற சென்னைக்கு இழுத்து வந்தது. ஒரு நடன நிகழ்ச்சியின் போது இவரைப் பார்த்த, நடிகர் விவேக் அதன் பிறகு இவரை இயக்குநர் சரணுக்கு பரிந்துரை செய்தார், பின்னர் சரண் தான் இயக்குநராக அறிமுகமான *காதல் மன்னன்* (1998) படத்தில் முக்கிய கதாபாத்திரத்தை வழங்கினார். துவக்கத்தில் மானு இந்த வாய்ப்பை நிராகரித்தார். ஆனால் இவரது பெற்றோரின் சம்மதத்திற்குப் பின்னர் ஆறு மாதங்களுக்குப் பிறகு பட ஒப்பந்தத்தில் கையெழுத்திட்டார். படம் வெற்றி அடைந்தபோதிலும், மானு ஒரு நடிகையாக தன் பணியைத் தொடர விரும்பவில்லை. மேலும் தனது சொந்த நடன நிறுவனமான மானு ஆர்ட்ஸை அமைத்தார். உலகளவில் நடனக் குழுக்களுடன் பங்கேற்றார், *சிவகாமி*, *லிவிங் ட்ரீ*, *மாதவி* , *கொஞ்சும் சலங்கை* போன்ற பாரம்பரிய நடன நிகழ்ச்சிகள் போன்றவற்றில் முன்னணிக் கலைஞராக இருந்தார்.  
திருமணமான பிறகு, இவர் சிங்கப்பூருக்குச் சென்று வாழத் துவங்கினார். 2011 ஆம் ஆண்டில் *சிங்கையில் குருஷேத்ரம்* என்ற பெயர் கொண்ட ஒரு சிங்கப்பூர் திரைப்படத்தை பிரபலப்படுத்திக் கொண்டிருந்தார். அப்போது சிங்கப்பூரில் ரஜினிகாந்தின் உடல்நிலை பாதிக்கப்பட்டிருந்தபோது அவருக்கு உதவும் பணியில் ஈடுபட்டார். *சிங்கையில் குருஷேத்ரம்* படத்தின் தயாரிப்பாளர் ரஜினிகாந்துக்கு நெருக்கமானவராக இருந்தார். இதனால் சிங்கப்பூரில் தங்கியிருந்தபோது நடிகரை கவனித்துக்கொள்ளுமாறு அவர் மானுவிடம் கேட்டுக் கொண்டார். அதே ஆண்டில், இலங்கையில் படப்பிடிக்கப்பட்ட *எழுதாதாத கதை* என்ற தொலைக்காட்சிப் படத்துக்காக இவர் படப்பிடிப்பில் ஈடுபட்டார். இவரது கணவர் சந்தீப் துரா, புற்றுநோய் அறுவை சிகிச்சை நிபுணர், கொழும்பில் உள்ள ஒரு மருத்துவ முகாமில் பணிபுரிந்தார். இயக்குநர் கே. பாலசந்தர், ரஜினிகாந்த் மற்றும் நடிகர் விவேக் ஆகியோர் கலந்து கொண்ட *சென்னை*, *பீஷ்மா, தி கிராண்ட்ஸைர், தி பிதாமாகா* ஆகிய மேடைத் தயாரிப்புகளை அரங்கேற்ற உதவினார். இவர் தனது இரண்டாவது தமிழ் படமான *என்ன சத்தம் இந்த நேரம்* (2014) இல் தான் நடிப்புக்கு அறிமுகமான பதினாறு ஆண்டுகளுக்குப் பிறகு, ஒரு தாயின் பாத்திரத்தில் நடித்தார். படத்தின் இயக்குநர் குரு ரமேஷ் திரைக்கதையை இவரிடம் கூறினார். ஆனால் இவர் படத்தில் நடிக்க ஆர்வம் காட்டவில்லை என்று ஆரம்பத்தில் அவரிடம் கூறியிருந்தார். பின்னர் அவர் இவரையும் சிங்கப்பூர் சார்ந்த நாடக நடிகர் புரவலனையும் நடிகர் ரஜினிகாந்தை சந்திக்க அழைத்துச் சென்று, திரைக்கதையை அவருக்கு முன்னால் விவரித்தார். ரஜினிகாந்தின் ஆலோசனையின் பேரில், மானு இறுதியாக படத்தில் நடிக்க ஒப்புக்கொண்டார், இருப்பினும், " ஏழு வயதுடைய நான்கு பிள்ளைகளுக்கு தாயாக" நடிக்க வேண்டுமா என்பது இவரது ஒரே கவலையாக இருந்தது. இருந்தாலும் இது மானுவுக்கு ஒரு பிரச்சினையாக இருக்கவில்லை. இப்படம் குறைந்த அளவே பிரபலமானது மற்றும் பாக்ஸ் ஆபிஸில் மோசமான அளவே இடம்பெற்றது.
# மானு

## திரைப்பட வரலாறு

| 1998 | *காதல் மன்னன்* | திலோத்தமா | தமிழ் |  |
| --- | --- | --- | --- | --- |
| 2014 | *என்ன சத்தம் இந்த நேரம்* | நால்வரின் தாய் | தமிழ் | } |
# பொள்ளாச்சி சந்திப்பு தொடருந்து நிலையம்

**பொள்ளாச்சி சந்திப்பு தொடருந்து நிலையம்** (*Pollachi junction railway station*, நிலையக் குறியீடு:*POY*) இந்தியாவின், தமிழ்நாட்டிலுள்ள, கோவை மாவட்டம், பொள்ளாச்சி நகரில் உள்ள ஒரு தொடருந்து நிலையமாகும். இந்த நிலையம் தென்னக இரயில்வே மண்டலத்தின், பாலக்காடு தொடருந்து கோட்டத்தின் கீழ் இயங்குகிறது.
# பொள்ளாச்சி சந்திப்பு தொடருந்து நிலையம்

## வரலாறு

பொள்ளாச்சி சந்திப்பானது முதன்முதலில் 1850களில் தொடருந்து நிறுத்துவதற்காக பயன்படுத்தப்பட்டது. 1900க்குப் பிறகு, இது பயணிகளுக்கான நிலையமாக பயன்படுத்தப்பட்டது.  
முதல் சேவை 1915இல் பொள்ளாச்சி முதல் போத்தனூர் வரை மீட்டர் கேஜ் இரயில் பாதையாக தொடங்கியது. பின்னர் 2008 ஆம் ஆண்டில், திண்டுக்கல் - போத்தனூர் பாதை மாற்றத்திற்காக நிலையம் மூடப்பட்டது.  
நவம்பர் 25, 2014 அன்று, பொள்ளாச்சி - பழனி அகல இரயில் பாதையில், இரயில்வே பாதுகாப்பு ஆணையம், ஒரு வேக சோதனை மற்றும் ஆய்வை வெற்றிகரமாக முடித்தது. ஏழு ஆண்டுகள் கட்டுமானத்திற்குப் பிறகு, பொள்ளாச்சி சந்திப்பு - பழனி அகலப்பாதை, வணிக பயன்பாட்டிற்காக 9 சனவரி 2015 அன்று திறக்கப்பட்டது.  
1898 முதல் 2008 ஆம் ஆண்டில் மாற்றத்திற்காக மூடப்படும் வரை, பழைய மீட்டர் கேஜ் பாதையாக, 110 ஆண்டுகளாக பயன்பாட்டில் இருந்தது.  
6 அக்டோபர் 2015 அன்று, இரயில்வே பாதுகாப்பு ஆணையம் வெற்றிகரமாக பாலக்காடு டவுன் - பொள்ளாச்சி சந்திப்பு வரை அகல இரயில் பாதையில், வேக சோதனை மற்றும் ஆய்வை முடித்தது. இரயில்வே பாதுகாப்பு ஆணையம் செய்த சோதனை ஓட்டத்தில், சிறப்பு தொடருந்து ஆனது, 38 நிமிடங்களில் 54 கி.மீ தூரம் சென்றது. இந்த வழித்தடம் வணிக பயன்பாட்டிற்காக 16 நவம்பர் 2015 அன்று திறக்கப்பட்டது.  
24 மார்ச் 2017 அன்று, போத்தனூர் - பொள்ளாச்சி அகல இரயில் பாதையில், இரயில்வே பாதுகாப்பு ஆணையம், ஒரு வேக சோதனை மற்றும் ஆய்வை வெற்றிகரமாக முடித்தது.
# பொள்ளாச்சி சந்திப்பு தொடருந்து நிலையம்

## வழித்தடங்கள்

இந்நிலையத்திலிருந்து மூன்று வழித்தடங்கள் பிரிந்து செல்கின்றன:
- திண்டுக்கல் - (வழி: உடுமலைப்பேட்டை, பழனி மற்றும் ஒட்டன்சத்திரம்)
- கோவை - (வழி:கிணத்துக்கடவு, செட்டிப்பாளையம்)
- பாலக்காடு - (வழி:மீனாட்சிபுரம், கோழிக்கோடு)
# பொள்ளாச்சி சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் பாலக்காடு கோட்டத்தில் பொள்ளாச்சி சந்திப்பு தொடருந்து நிலையத்தை புதுப்பிக்கும் பணிக்கு 6.33 கோடி ரூபாய் ஒதுக்கப்பட்டுள்ளது.
# லூக் ஹெம்ஸ்வர்த்

**லூக் ஹெம்ஸ்வர்த் ** (பிறப்பு 5 நவம்பர் 1981) ஒரு ஆத்திரேலிய நடிகர் ஆவார்.  
2016 இலிருந்து எச்பிஓ தொலைக்காட்சித் தொடர் *வெஸ்ட்வொர்ல்டு* இல் நடித்து வருகிறார்.
# லூக் ஹெம்ஸ்வர்த்

## திரைப்படங்கள்

| 2017 | *தோர்: ரக்னராக்* | தோர் ஆக (திரைப்படத்திற்குள் ஒரு நாடகத்தில்) |
| --- | --- | --- |
# காந்தார்பால் குகைகள்

**காந்தார்பால் குகைகள்** (**Gandharpale Caves**), இந்தியாவின் மகாராட்டிரா மாநிலத்தின் ராய்காட் மாவட்டத்தில் பாலே எனும் கிராமத்திற்கு அருகே மலையில் உள்ளது. இது மும்பைக்கு தெற்கே 105 கிலோ மீட்டர் தொலைவில், மும்பை-கோவா நெடுஞ்சாலை எண் 17-இல் **மகாத்** எனுமிடத்தில் அமைந்த 30 பௌத்த குடைவரைகளின் தொகுதியாகும். .
# காந்தார்பால் குகைகள்

## இதனையும் காண்க

- பௌத்த யாத்திரைத் தலங்கள்
- பௌத்த தொல்லியற்களங்கள்
# 2,4-டைநைட்ரோ அனிலின்

**2,4-டைநைட்ரோ அனிலின்** *(2,4-Dinitroaniline)* என்பது C<sub>6</sub>H<sub>5</sub>N<sub>3</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு வெடிபொருளாகவும், ஆல்டிகைடுகள் மற்றும் கீட்டோன்களை அடையாளப்படுத்த உதவும் ஒரு வினையாக்கியாகவும் இச்சேர்மம் பயன்படுத்தப்படுகிறது.
# 2,4-டைநைட்ரோ அனிலின்

## தயாரிப்பு

1-குளோரோ-2,4-டைநைட்ரோபென்சீனுடன் அமோனியாவை வினைபுரியச் செய்து 2,4-டைநைட்ரோ அனிலினை தயாரிக்கலாம்.
அனிலினை மின்னணுநாட்ட அரோமாட்டிக் பதிலீடு வினைக்கு உட்படுத்தியும் இதை தயாரிக்கலாம். அனிலினின் வினைத்திறன் காரணமாக நேரடியான நைட்ரோயேற்றம் இவ்வினையில் பரிந்துரைக்கப்படுவதில்லை. ஏனெனில் அனிலின் அனிலினியமாக புரோட்டானேற்றம் அடையும் அல்லது ஆக்சிசனேற்றப்பட்டு விடும். எனவே அசிட்டைல் பாதுகாப்பு வினை பயன்படுத்தப்பட வேண்டும்.
# 2,4-டைநைட்ரோ அனிலின்

## காரத்தன்மை

அனிலினுடன் ஒப்பிடுகையில் 2,4-டைநைட்ரோ அனிலினின் காரத்தன்மை மேலும் பலவீனமாக உள்ளது. நைட்ரோ குழுக்களின் எலக்ட்ரான்-திரும்பப் பெறும் தன்மை இதற்குக் காரணமாகும். இது 2,4-டைநைட்ரோ அனிலினின் இணை அமிலத்தின் காடித்தன்மை எண் மதிப்பை ஐதரோனியம் அயனிகளைக் காட்டிலும் குறைவாக மாற்றுகிறது. அதாவது இது ஒரு வலுவான அமிலம் ஆகும்.  
:<chem>C6H3(NH3+)(NO2)2 + H2O -> C6H3(NH2)(NO2)2 + H3O+</chem>  
அமினோ குழுவிலுள்ள புரோட்டான்களும் அனிலினைக்காட்டிலும் அமிலத்தன்மை மிகுந்தனவாக உள்ளன.